stanford-oval/wikipedia huggingface dataset:
יוליה פבזנר
הפקות אופראיות נבחרות

| אופרה | מלחין | בית אופרה | הצגת בכורה |
| --- | --- | --- | --- |
| כלת הצאר | רימסקי קורסקוב | בית האופרה בולשוי | 2014 |
| בוריס גודונוב | מוסורגסקי | האופרה של שיקגו | נובמבר 2011 |
| מריה פאדילה | גאטנו דוניצטי | האופרה של בוסטון, ארצות הברית | מאי 2011 |
| ליידי מקבת ממצנסק | דמיטרי שוסטקוביץ' | האופרה הישראלית | 10 במרץ 2011 |
| כך עושות כולן | מוצרט | הקאמרטה הישראלית ירושלים | נובמבר 2011 |
| הנזל וגרטל | אנגלברט הומפרדינק על פי האחים גרים | פסטיבל ירושלים לאמנויות | מרץ 2011 |
| פידליו | בטהובן | התזמורת הסימפונית של קרקוב | 2010 |
| לה בוהם | פוצ'יני | האופרה של וירג'יניה, נורפוק | 2009 |
| החוטם | דמיטרי שוסטקוביץ' | האופרה של בוסטון | 2009 |
| גולם 13 | ג'ורג' וייט ונעם שריף | בית האופרה הלאומי של פראג | 2009 |
| יבגני אונייגין | צ'ייקובסקי | האופרה של וירג'יניה, נורפוק | 2008 |
| חוות החיות | מתן פורת ואופיר ברקן | בית הספר למוזיקה ע"ש בוכמן-מהטה | 2008 |
| בוריס גודונוב | מוסורגסקי | האופרה של סן פרנסיסקו | 2008 |
| פימפנונה | גאורג פיליפ טלמן | התזמורת הקאמרית רמת גן | אוקטובר 2007 |
| נבוקו | ורדי | בית האופרה הלאומי של יוון, אתונה | 2007 |
| זהב הריין | ואגנר | המטרופוליטן אופרה, ניו יורק | 2007 |
| הוולקירה | ואגנר | המטרופוליטן אופרה, ניו יורק | 2007 |
| הקול האנושי | פרנסיס פולנק | פסטיבל אביב הבינלאומי, ישראל | 2007 |
הערות שוליים

↑  מרב יודילוביץ', "אופרה אחרת", ריאיון עם יוליה פבזנר, באתר ynet‏, 28 ביוני 2007
↑  Kalen Ratzlaff, Opera News, 2/27/2009
האופרה "בוריס גודונוב"
האופרה "שיקוי האהבה"
האופרה "החוטם"
האופרה "פיק דאם"
פרשת רינה איתני

ביקור ראש הממשלה לוי אשכול בנצרת. בצילום, במלאת עשור להקמת העיר. אשכול לוחץ יד לחברת המועצה רינה איתני. במרכז ראש המועצה מוטקה אלון (1966)
פרשת רינה איתני היא פרשייה ציבורית שהתחוללה במדינת ישראל באמצע שנות ה-60, ואשר נגעה לרינה איתני (30 בינואר 1930 בקרלסרוהה – 24 ביוני 2020 בקיבוץ תל יצחק), תושבת נצרת עילית וניצולת שואה, שרישומה במשרד הפנים כיהודיה בוטל לאחר שהתגלה שעל פי ההלכה היא אינה יהודיה. בהמשך, לאור איומה בעתירה לבג"ץ, אישר משרד הפנים את אזרחותה.
לאחר מכן התגיירה איתני בבית הדין הרבני בטבריה והפרשה שככה.
הרקע לפרשה

רינה איתני נולדה ב-30 בינואר 1930 (א' בשבט ה'תר"צ) בקרלסרוהה שבגרמניה למטילדה, גרמניה-נוצרית (פרוטסטינטית-לותרנית) שנישאה ב-1925 לאוטו מינץ, יהודי-גרמני. המשפחה התגוררה תחילה בוילהלמסהאפן שבגרמניה והחל מ-1936 בוורשה שבפולין.
במהלך מלחמת העולם השנייה והשואה נכלאו רינה, אביה, אחיה מיינץ ואחותה גיזלה (לימים, צביה הרצוג) ואחיה בגטו ורשה, בעוד האם הארית שכרה בית קטן בכפר סמוך וסייעה להם. בהמשך הצליחה להבריח מהגטו את רינה ואחותה, והן הסתתרו באמצעות מסמכים מזויפים ושרדו בקושי רב. אביה ואחיה חלו ונספו במהלך המלחמה.
בשנת 1947 נדדו רינה ואחותה דרך מספר מחנות עקורים בדרכן לארץ ישראל. הן הגיעו לחופי הארץ באמצעות אוניית המעפילים תיאודור הרצל, נעצרו בידי שלטונות המנדט הבריטי והושמו במעצר בקפריסין. בדצמבר 1947 (תש"ח) הגיעה איתני עם קבוצה של עליית הנוער לקבוצת כנרת ובהמשך לאפיקים. באוקטובר 1948 גויסה לצה"ל, שירתה בחטיבת הנח"ל במלחמת העצמאות והשתתפה במבצעי ערבה, סולל ומצדה. אמה מטילדה עלתה ארצה בשנת 1948 והתגוררה עמה.
עם קום המדינה נרשמה רינה איתני כיהודייה, התגוררה בכנרת ונחשבה בקרב מכריה ליהודייה. בשנת 1950 נישאה לאריה איתני, ניצול שואה, יהודי אזרח ישראל. עורך החופה היה הרב שלום קורן רבה של כנרת. המשפחה התגוררה זמן קצר בקיבוץ האון, החל מ-1951 בנצרת הערבית, ובהמשך הייתה בין שלוש המשפחות הראשונות בנצרת עילית. איתני שימשה מנהלת מחלקת הסעד האזורית של הסוכנות היהודית. במסגרת תפקידה קיבלה את פניהם של העולים ארצה שהתיישבו בעיר החדשה.
איתני התגוררה בשנותיה האחרונות בקיבוץ תל יצחק. היא נפטרה ב-24 ביוני 2020.
השתלשלות הפרשה

בשנת 1960 נבחרה איתני כחברה במועצת המקומית נצרת עילית מטעם המערך. בשנת 1964 התברר למשרד הפנים שאיתני אינה יהודיה לפי ההלכה, משכך בוטל רישומה כיהודייה במרשם האוכלוסין, ומשכך סירב פקיד המשרד לחדש את דרכונה. על נסיבות העניין תואר כי חברתה לעבודה – שמעמדה היה דומה לה – נתקלה בחוסר אפשרות להסדיר דרכון ישראלי, וביקשה להשוות את מעמדה לרינה איתני שקיבלה דרכון. עוד תואר, שמתנגדיה הפוליטיים המקומיים בנצרת עילית פנו למשרד הפנים בטענה כי איתני אינה יהודייה (יש המייחסים זאת לחברי המפד"ל).
באוגוסט 1964 פנה ראש מועצת נצרת, מרדכי אלון, למשרד הפנים וביקש להבהיר את מעמדה של איתני. לאחר מכן, בעקבות דרישת משרד הפנים להשיב את דרכונה כדי לבטלו, פנתה איתני לסניף חיפה של "הליגה למניעת כפייה דתית" ונעזרה בשירותיו של עורך הדין החיפאי פליקס קלוג. קלוג תכנן לעתור לבג"ץ בדרישה להורות לשר הפנים חיים משה שפירא מהמפד"ל לאשר את אזרחותה הישראלית. לטענתו, חוק השבות לא קבע קריטריונים הלכתיים ליהדותו של אדם (התיקון לחוק השבות נערך רק בשנת 1970).
פרסום הפרשה חולל הדים ציבוריים גדולים במדינת ישראל. במערכת הפוליטית ובכלי התקשורת עסקו בו במשך תקופה ארוכה בעניין רב. בשיח הציבורי הודגשו נסיבות חייה הטרגיות של איתני, הנסיבות הפוליטיות המקומיות שחוללו את העיסוק בה, והמצב החוקי והמשפטי של מי שאינם יהודים במדינת ישראל – אשר היה באותה עת לוט בערפל. משרד הפנים שהיה בשליטת המפד"ל ביקש להימנע מפסק דין של בג"ץ אשר יכפה מתן אזרחות ישראלית במקרים דומים, וניסה לפתור את הפרשה תוך ייתור העתירה.
במרץ 1966 – בעוד איתני לא-יהודייה על פי ההלכה, לאחר שפג דרכונה ולאור איומה בעתירה לבג"ץ – הכיר משרד הפנים באיתני כאזרחית ישראלית לפי חוק השבות. בכך התייתרה מאליה עתירתה האפשרית לבג"ץ, ומבחינה ציבורית נחתם הגולל על הפרשה.
גיור בני משפחת איתני

כבר בנובמבר 1964 (תשכ"ה) הגישה רינה איתני בקשה להתגייר בפני בית הדין הרבני בטבריה. בהליך הגיור לוותה בידי המועצה הדתית בנצרת ונסתייעה בידי הרב ד"ר צבי הרכבי מירושלים. עם זאת, לדבריה: "לא עלה בדעתי שיש ספק ביהדותי. טבלתי במקוה כדת וכדין לפני הנישואין. אילו ידעתי שיש ספק ביהדותי הייתי מתגיירת כבר מזמן. אני יהודיה! נרדפתי על ידי הנאצים, עליתי לארץ, נכלאתי בקפריסין, הייתי בצבא, עליתי להתיישבות במשק ספר, ליוויתי עולים ועזרתי להם, חינכתי את ילדיי כיהודים לכל דבר. אני חשה עצמי יהודייה".
לאחר שמשרד הפנים הכיר באזרחותה הישראלית טרם גיורה, השלימה איתני את הליך הגיור. לדבריה, "כשמאבקי להיות לאזרחית ישראלית הוכתר בהצלחה, החלטתי, ולא מתוך הכרח, לגלות רצון טוב כלפי מסורת בת 5000 שנה. תמיד חשבתי את עצמי כיהודיה, אך מכיוון שהרבנות טענה, כי לפי ההלכה קיים ספק ובמגמה למנוע בעתיד כל בעיות נעניתי להצעת הרבנים להתגייר". "יכולתי להיאבק למעני, אך למה שיסבול בני בן ה-7 כשיגיע למצוות?... למה שהוא יהיה שונה? מבחינה אזרחית לא נכנעתי, אך לא ראיתי טעם להילחם נגד הדת".
איתני, בתה אסתר (ילידת 1951) ובנה דורון (יליד 1959) התגיירו ב-6 באוגוסט 1966 (כ"ב באב ה'תשכ"ו) בבית הדין הרבני בטבריה, בידי הרב רפאל קוק רבה של טבריה, הרב שמחה קפלן והרב יהושע פיטוסי רבני צפת. טבילת הבן, שנימול בינקותו, נערכה בכנרת ונוהלה בידי הרב שלום קורן. בראיון מאוחר יותר אמרה איתני: "לבסוף לא יכולנו עוד לעמוד בלחץ... נסענו, בתי ואני, לטבריה ועברנו את הטקס המחריד והמשפיל הזה". אמה מטילדה ואחותה צביה לא התגיירו וחרף זאת קיבלו אזרחות ישראלית.
גיור בני משפחת איתני > פרשת נישואיה מחדש ושאלת הגיור

איתני התגיירה ומעמדה האישי השתנה, ולפיכך בתחילת 1967 נדרשה בידי הרבנות בנצרת להינשא בשנית כיהודייה לבעלה. איתני סירבה בנחרצות, וצוטטה: "איני אוכלת את עצמי משום שהשפלתי את עצמי והתגיירתי, אך חשבתי שבזה שמתי קץ לפרשה". כלי תקשורת דתיים מתחו ביקורת קשה על סירובה זה.
בעקבות התעוררות העניין הציבורי בפרשה צפה מחדש שאלת גיורה של איתני. בכלי תקשורת שאינם דתיים הוצג מעשה הגיור של משפחת איתני באור ציני. לצד זאת, תחת הכותרת "אישור הגיור – חילול השם נורא", פרסם הרב יעקב רוטנברג מירושלים מכתב כנגד הרבנים קוק, קפלן ופיטוסי שגיירו את איתני, לדבריו: "לדעתי, ולדעת כל בני תורה, מהווה אישור גיורה של רינה איתני חילול השם נורא אשר לא נשמע כדוגמתו; שרבנים ידרסו בגסות ובשתי רגליהם על דין תורתנו הקדושה וייתנו לה תעודת גיור, על אף הצהרותיה הגלויות, שאין היא מקבלת על עצמה תורה ומצוות (אלא ההפך)". באופן דומה כתב גם משה שנפלד.
אולם מרבית כלי התקשורת החרדיים נקטו בעמדה שגיור בני משפחת איתני נערך בהתאם להלכה. ח"כ יעקב כ"ץ מפא"י כתב כי איתני "עברה תהליך הגיור... אין אנו מוכנים לחטט בדרכי הגיור הללו. מה שנעשה על ידי רבנים ידועי-שם היושבים על מדין אין להרהר אחריהם... התגיירותה של רינה איתני גבורת הפרשה... זהו ענינה הפרטי. כי לא כפו עליה שתעבור את התהליך... ואם בחרה סוף סוף בדרך זו כדי לא להתנגש במקובל בעם היהודי – מרצונה עשתה זו".
לקריאה נוספת

'רינה איתני שנתגיירה מאכזבת את המסיתים', בית יעקב 90 [ח,ב], חשוון תשכ"ז, עמ' 18–19
הרב שאול ישראלי, הרבנות והמדינה: מהדורה מורחבת, ירושלים תשע"ה, עמ' 355
חלוק נחל

חלוקי נחל
חלוקי נחל בסמוך לים המלח
חלוק נחל הוא סלע מסוג סלע קלאסטי, הנשחק על ידי מים ונמצא לרוב ליד נחלים.
לחלוקי נחל צבעים ומרקמים שונים. למרות שהם חלקים לרוב, תדירות המגע עם המים היא גורם המשפיע על חלקות הסלע ואם יצמחו עליו חזזיות. בנוסף, המגע עם סלעים אחרים עלול להיות גורם נוסף המשפיע על חלקות הסלע.
חלוקי נחל ניתן למצוא בשטחי נהרות קדומים ובבריכות.
תהליך ההיווצרות

חלוקי הנחל מתחילים כשברי סלע גדולים יותר שצורתם זוויתית. כאשר הם נסחפים בזרם מים, הם מתנגשים ומתחככים זה בזה ובקרקעית הנחל. תהליך זה משפיע על הסלע בשני אופנים: הקטנת גודלו ושחיקת צורתו. קצב השחיקה פרופורציונלי לעקמומיות המקומית של פני השטח של האבן, לכן אזורים בעלי עקמומיות גבוהה יותר (כמו קצוות ופינות) נשחקים מהר יותר.
במחקר משנת 2014 הראו החוקרים כי תהליך היווצרות חלוקי הנחל מתרחש בשני שלבים מובחנים. בשלב הראשון, אותו כינו "השלב הפוליהדרלי", הקצוות והפינות החדות של האבן נשחקים במהירות, בעוד ממדי הצירים הכלליים נשארים קבועים. הקמירות של פני השטח גדלה ככל שהפינות מתעגלות, ועד כמחצית ממסת האבן עשויה להיאבד בשלב זה. השלב השני, המכונה "השלב החלק", מתחיל כאשר האבן הופכת לגמרי קמורה. בשלב זה, ממדי הצירים מתחילים להתקטן לאט והצורה מתפתחת לכיוון אליפסואיד או כדור.
גודל החלוקים יורד באופן מעריכי עם המרחק במורד הזרם. קיימת מחלוקת מדעית לגבי התרומה היחסית של שחיקה לעומת מיון סלקטיבי בתהליך זה. בעוד ששחיקה משחקת תפקיד משמעותי, תהליכים אחרים כמו מיון לפי גודל במהלך ההובלה עשויים גם הם להשפיע על התפלגות גודל החלוקים לאורך הנהר.
תהליך היווצרות חלוקי הנחל - אובדן מסה ושחיקת הצורה - משנה את ניידותו של החלוק ולכן עשוי להשפיע על צורת הנהר והתפתחותו. בתהליך זה נוצרים גם משקעי חול וסחף. מידת העיגול הנצפית בחלוקי הנחל בקרקעיות נחלים מאובנות מאפשרת להסיק לגבי תנאי זרימת נהרות עתיקים.
מחוץ לכדור-הארץ

עדויות לאבנים הדומות לחלוקי נחל נמצאו גם מחוץ לכדור-הארץ: על טיטאן (אחד מירחיו של שבתאי) ועל מאדים.
בינואר 2005, במהלך נחיתת הגשושית הויגנס על טיטאן, נקלטה בתשדורת רדיו בין הויגנס לגשושית קאסיני השתקפות מפני השטח. הניתוח התמקד ברצועת שטח ברוחב של 1 מטר עד 2 ק"מ ממערב לנקודת הנחיתה, והראה כי פני השטח שטוחים יחסית ומכוסים באבנים מעוגלות בקוטר של 5 עד 10 סנטימטרים. תוצאות דומות התקבלו גם מתמונות שצולמו במצלמת DISR של הויגנס. חוקרים משערים כי ייתכן שאבנים אלה קיבלו את צורתן בתהליך סחיפה בזרם של נוזל כלשהו, בדומה לחלוקי נחל בכדור-הארץ.
בשנת 2013 התגלו אבנים עגולות קטנות במכתש גייל שבמאדים על-ידי קוריוסיטי. לדעת החוקרים אבנים אלה קיבלו את צורתן באותו אופן בו נוצרים חלוקי נחל בנהרות על פני כדור-הארץ, ומכאן הסיקו שהיו מים זורמים על פני מאדים ויותר מכך - שזרימות המים היו יציבות ולא רק זמניות.
חלוקי נחל בתנ״ך

ספר שמואל א', פרק י"ז, פסוק מ': ”וַיִּקַּ֨ח מַקְל֜וֹ בְּיָד֗וֹ וַיִּבְחַר־ל֣וֹ חֲמִשָּׁ֣ה חַלֻּקֵֽי־אֲבָנִ֣ים מִן־הַנַּ֡חַל” 
מתוך סיפור דוד וגוליית, דוד בוחר חמישה חלוקי אבנים מהנחל. בהמשך ירה אחד מהם בקלע על גוליית.
ספר ישעיהו, פרק נ"ז, פסוק ו': ”בְּחַלְּקֵי־נַ֣חַל חֶלְקֵ֔ךְ הֵ֥ם הֵ֖ם גּוֹרָלֵ֑ךְ גַּם־לָהֶ֞ם שָׁפַ֥כְתְּ נֶ֙סֶךְ֙ הֶעֱלִ֣ית מִנְחָ֔ה הַ֥עַל אֵ֖לֶּה אֶנָּחֵֽם” 
רש״י מפרש ״בְּחַלְּקֵי־נַ֣חַל״ - בחלוקי אבנים אשר בנחל.
הערות שוליים

1 2 3 4  G. Domokos, D.J. Jerolmack,  A.Á. Sipos, Á. Török, How River Rocks Round: Resolving the Shape-Size Paradox, PLoS One 9(2), 2014 doi: 10.1371/journal.pone.0088657
↑  Titan's pebbles 'seen' by Huygens radio, The European Space Agency, ‏25/07/2006
↑  Stephen Battersby, Huygens sends postcards and sounds from Titan, New Scientist, ‏17 January 2005
↑  Charles Q. Choi published, Pebbles on Mars Shaped by Ancient Long-Gone Rivers Dozens of Miles Long, Space.com, ‏2015-10-13 (באנגלית)
↑  ישעיהו פרק נז פסוק ו, באתר מקראות גדולות הכתר
פני השטח של טיטאן, כפי שצולמו על ידי הגשושית הויגנס
ברט דלטון

| --- | --- |

 לידה:  7 בינואר 1983 (בן 41) סן חוזה, קליפורניה, ארצות הברית ארצות הברית 
 מדינה:  ארצות הברית 
 תקופת הפעילות:  מ-2007 
 מקום לימודים:  אוניברסיטת קליפורניה בברקלי  בית הספר לדרמה של ייל  תיכון וסטמונט 
 בן או בת זוג:  מליסה טרן (2015–?) 
 מספר צאצאים:  1 
 פרופיל ב-IMDb
 
ברט פטריק דלטון (באנגלית: Brett Patrick Dalton נולד ב-7 בינואר 1983) הוא שחקן אמריקאי.
ביוגרפיה

דלטון סיים את לימודיו ב-2001 בבית הספר התיכון ווסטמונט בקמפבל, קליפורניה, שם החל להתעניין במשחק לאחר שנבחן להפקה של "קן הקוקייה" ושם היה נשיא הפדרציה למלגות של קליפורניה ונשיא מועצת הסטודנטים. הוא שיחק בתפקיד הראשי במחזה "שנת חיי היפה ביותר". לאחר שלמד באוניברסיטת קליפורניה בברקלי לתואר ראשון, דלטון סיים תואר שני באמנויות מבית הספר לדרמה באוניברסיטת ייל בשנת 2011. אחת מחברותיו לכיתה ייל הייתה זוכת האוסקר לופיטה ניונגו.
קריירה

בנובמבר 2012, לוהק דלטון לתפקיד ראשי בסדרת הטלוויזיה של ג'וס ווידון סוכני S.H.I.E.L.D. בתור הסוכן גרנט וורד והייב. בין היתר שיחק דלטון בסדרות שוטרים בדם, נשות קבע ובסרט התיעודי Killing Lincoln של ערוץ נשיונל ג'יאוגרפיק, הפקה של טוני ורידלי סקוט.
בתיאטרון שיחק דלטון במחזות תשוקה, רומיאו ויוליה, ועכשיו שמח? (רפרטואר ייל); ציפור הנעורים המתוקה, ומקבת'.
ב-16 במאי 2014, לוהק דלטון לתפקיד בסרט אינדי דרמה "אבודים בפירנצה" בתפקיד אריק לומברד, כוכב פוטבול לשעבר בקולג' שבור לב שמתחבר מעל ראשו עם ספורט פלורנטיני מסוכן ואישה מקומית מפתה. בסרט משחקים לצידו לצד סטנה קטיק ואמילי אטאק.
בשנת 2015, דלטון דיבב את הדמות מייק במשחק המחשבו Until Dawn, משחק וידאו שפותח על ידי Supermassive Games ופורסם על ידי Sony Computer Entertainment עבור הפלייסטיישן 4. בפברואר, דלטון היה מועמד על ידי "Video Game Trade Reviewers" על הופעתו.
בשנת 2017 שיחק דלטון בסרט The Resurrection of Gavin Stone, סרט שיצא ב-20 בינואר 2017 על ידי Walden Media ו-Vertical Church Films.
בשנת 2021, לוהק דלטון לתפקיד חוזר בסדרת הדרמה של NBC שיקגו Fire בתור סגן ג'ייסון פלהם.
חיים אישיים

ברט התגורר בלוס אנג'לס עם אשתו מליסה טרן ובתם, שנולדה בשנת 2012. הוא הגיש בקשה לגירושין בנובמבר 2019.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2009 | 1:00am Games | טראוויס | סרט קצר |
| 2012 | Sheets |  | סרט קצר |
| 2014 | Beside Still Waters | ג'יימס מילר |  |
| 2016 | Trust No One | ויל | סרט קצר |
| 2017 | The Resurrection of Gavin Stone | גאווין סטון |  |
| 2017 | Lost in Florence | אריק לומברד |  |
| 2019 | אמון | איש לבן רגיל | סרט קצר |
| 2020 | Confidence | רודולף "רודי" ג'ונס / טפיל | ישירות לווידאו; תפקיד קולי |
| 2023 | Justice League: Warworld | בת לאש | ישירות לווידאו; תפקיד קולי |
| 2024 | ליגת הצדק: משבר בעולמות האינסופיים, חלק 1 | בת לאש, קפטן אטום | ישירות לווידאו; תפקיד קולי |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2007 | Nurses | ד"ר קורט טיילור | פיילוט שלא נמכר |
| 2012 | שוטרים בדם | פיליפ גיבסון | פרק: "Collateral Damage" |
| 2012 | נשות קבע | הנרי | פרק: "Fatal Reaction" |
| 2013 | Killing Lincoln | רוברט טוד לינקולן | ערוץ נשיונל ג'יאוגרפיק |
| 2013–2017 | סוכני S.H.I.E.L.D. | גראנט וורד, הייב | תפקיד ראשי |
| 2015 | ג'ייק והפיראטים מארץ לעולם לא | טאלון | תפקיד קולי פרק: "Flight of the Feathers" |
| 2015 | Agents of S.H.I.E.L.D.: Double Agent | עצמו | פרק: "Security Alert" |
| 2015, 2018 | רובוט צ'יקן | תפקידים שונים | 2 פרקים, תפקיד קולי |
| 2016 | Agents of S.H.I.E.L.D.: Academy | עצמו | פרקים: "Sci-Tech Challenge", "Skydive Challenge", "Inhuman Adaptation" |
| 2017–2019 | Milo Murphy's Law | בריק | קול, תפקיד חוזר |
| 2018 | Cooking with Love | סטיבן האריס | סרט טלוויזיה |
| 2018 | אלמנטרי | ראיין | פרק: "An Infinite Capacity for Taking Pains" |
| 2018 | הונאה | אייזק ווקר | פרק: "Loading Up" |
| 2018 | Once Upon a Christmas Miracle | כריסטופר דמפסי | סרט טלוויזיה |
| 2020 | Just My Type | מרטין קלייבורן | סרט טלוויזיה |
| 2021 | Ghostwriter | קפטן וינסנט | 3 פרקים |
| 2021 | One December Night | ג'יסון בדפורד | סרט טלוויזיה |
| 2021–2022 | שיקגו FIRE | סגן ג'ייסון פלהאם | תפקיד חוזר, 9 פרקים |
| 2022 | נקודת שוויון | קרטר גריפין | 4 פרקים |
| 2023 | גרטל והאוגר | ראש העיר מאייר | פרק: "Over the Hill/The Ice Queen Cometh" |
| 2023 | מצאתי | מארק טרנט | תפקיד ראשי |
הערות שוליים

↑  "The Birth of Brett Dalton". California Birth Index. נבדק ב-30 בספטמבר 2016. actor Brett Dalton in 1983 (age 36) {{cite web}}:  (עזרה)
↑  Rose, Mike (7 בינואר 2023). "Today's famous birthdays list for January 7, 2023 includes celebrities Nicolas Cage, Kenny Loggins". The Plain Dealer. נבדק ב-7 בינואר 2023. {{cite news}}:  (עזרה)
1 2 3  "Brett Dalton hits jackpot with role in 'Marvel's Agent of S.H.I.E.L.D.'". Denver Post. 23 בספטמבר 2013. ארכיון מ-8 בדצמבר 2013. נבדק ב-9 ביוני 2020. {{cite news}}:  (עזרה)
↑  Marvel's Agents of S.H.I.E.L.D.: Brett Dalton Interview — Comic-Con 2013. IGN. 20 ביולי 2013. נבדק ב-30 בספטמבר 2016. {{cite AV media}}:  (עזרה)
↑  "Brett Dalton joins 'physical comic book world' in Agents of S.H.I.E.L.D.". CBR. 17 בספטמבר 2013. נבדק ב-22 בנובמבר 2013. {{cite web}}:  (עזרה)
1 2  "YouTube". YouTube. נבדק ב-22 במאי 2018. {{cite web}}:  (עזרה)
↑  "Exclusive: Joss Whedon's red-hot S.H.I.E.L.D. pilot adds 'deadly' new Agent". TV Line. 27 בנובמבר 2012. אורכב מ-המקור ב-20 באוקטובר 2021. נבדק ב-22 בנובמבר 2013. {{cite web}}:  (עזרה)
↑  "Meet the Cast: Brett Dalton". CTV. אורכב מ-המקור ב-25 באוגוסט 2013. נבדק ב-27 בנובמבר 2013. {{cite web}}:  (עזרה)
↑  "Robin Tunney & Sarah Bolger Join 'My All American'; Brett Dalton In 'Tourist'; Tessa Thompson Cast In 'Selma'; Joel Lambert Books 'American Sniper'". Deadline Hollywood. 16 במאי 2014. נבדק ב-22 במאי 2018. {{cite web}}:  (עזרה)
↑  "'The Tourist', starring Brett Dalton & Stana Katic, filming in Florence, Italy". On Location Vacations. 11 ביוני 2014. אורכב מ-המקור ב-15 ביוני 2014. נבדק ב-22 במאי 2018. {{cite web}}:  (עזרה)
↑  "Nominees". National Academy of Video Game Trade Reviewers Corporation. נבדק ב-22 במאי 2018. {{cite web}}:  (עזרה)
↑  "First trailer for faith-based comedy drama The Resurrection of Gavin Stone starring Brett Dalton". Flickering Myth (באנגלית אמריקאית). 2016-09-16. נבדק ב-2017-04-02.(הקישור אינו פעיל, June 2023)
↑  Cordero, Rosy (2 בנובמבר 2021). "'Chicago Fire': Brett Dalton Boards NBC Series In A Recurring Role Following Jesse Spencer's Departure". Deadline Hollywood. נבדק ב-2 בנובמבר 2021. {{cite web}}:  (עזרה)
↑  Trn, Melissa [@Melissatrn] (29 בפברואר 2016). "We have ABC Go, ABC app, Apple TV w/ ABC link..." (Tweet). נבדק ב-2016-02-29 – via Twitter. {{cite web}}:  (עזרה)
↑  "'Agents of S.H.I.E.L.D.': Brett Dalton talks playing 'badass' Ward". Los Angeles Times. 16 באוקטובר 2013. {{cite news}}:  (עזרה)
↑  "Brett Dalton". ShieldTV.net. אורכב מ-המקור ב-2014-07-01. נבדק ב-2014-07-22.
↑  "Agents of S.H.I.E.L.D's Brett Dalton Files for Divorce from Wife Melissa Trn After 4 Years of Marriage". Peoplemag (באנגלית). נבדק ב-2019-11-23.
↑  "'Justice League: Warworld' Cast Unveiled (Exclusive)". The Hollywood Reporter. 27 באפריל 2023. {{cite web}}:  (עזרה)
↑  https://twitter.com/?mx=1, X (formerly Twitter)
| --- | --- |
בקרת זהויות :  GND: 1144554454  LCCN: no2014154952  VIAF: 311781838   WorldCat (עם VIAF): 311781838 
דלטון ב-2014
קן ברג'ס

| --- | --- |

 לידה:  26 בנובמבר 1944 לונדון, הממלכה המאוחדת 
 פטירה:  13 ביוני 2021 (בגיל 76) 
 מוקד פעילות:  הממלכה המאוחדת 
 תקופת הפעילות:  1960–2021 (כ־61 שנים)
 סוגה:  מוזיקת פופ, רוק פסיכדלי, מוזיקה חסידית
 שפה מועדפת:  אנגלית 
 
קן ברג'ס (שם עברי: אברהם בר, 26 בנובמבר 1944 – 13 ביוני 2021) היה מוזיקאי, מפיק מוזיקלי וזמר ישראלי חרדי, גר יליד בריטניה.
ביוגרפיה

ברג'ס נולד וגדל בלונדון, הממלכה המאוחדת, במשפחה נוצרית, שלדבריו מעולם לא הלכה לכנסייה. לימד את עצמו לנגן בגיטרה בגיל תשע ובגיל 14 הצטרף לראשונה ללהקת הרוק Teenbeats, שבה היה קית ווסט הסולן (בהמשך הסולן של Tomorrow).
החל משנות ה-60 כתב, הלחין, עיבד והפיק מוזיקלית שירים ללהקות וזמרים שונים. בין היתר, הלחין ב-1967 את להיטה הגדול ביותר של להקת Tomorrow, שנקרא "My White Bicycle". השיר הפך להצלחת ענק לאחר שקיבל שבחים מחבר להקת הביטלס, ג'ון לנון, שהקליט באותו האולפן שהוקלט השיר. הוא גם עבד עם להקות נוספות, בעיקר בתחום הרוק המתקדם והרוק הפסיכדלי.
בסוף שנות ה-70 עבר לפריז, שם הפיק תקליטים עבור כוכבי הזמר של צרפת. בשנת 1981 נשכר על ידי חברת התקליטים שבה הייתה חתומה הזמרת הישראלית נאוה ברוכין, להפיק לה אלבום. השניים, שבדיוק נפרדו מבני הזוג הקודמים שלהם, התאהבו ובהמשך נישאו. ברוכין הייתה בתהליך של חזרה בתשובה וברג'ס עבר למענה תהליך של גיור רפורמי בפריז ב-1984. אחר כך עברו בני הזוג ללונדון. שם הוא המשיך בקריירת המוזיקה שלו. בלונדון ביקשה ברוכין לרשום את בתם לבית ספר יהודי אורתודוקסי, אך הגיור של ברג'ס לא הוכר על ידי הקהילה, והוא החל בתהליך של גיור אורתודוקסי ב-1990. בשנת 1991 הלחין ועיבד את כל השירים בתקליט שברוכין הוציאה באנגלית. שנה אחר כך עברו לגור בישראל, בה התקרב יותר ליהדות ולחוגים החרדיים.
בישראל הפיק, ניגן ועיבד תקליטים של דורון מזר, דני ליטני, דודו פישר ועוד.
הוא הפיק ועיבד מוזיקלית את אלבום האוסף באנגלית של מרדכי בן דוד, כשברג'ס גם כתב והלחין שם את השיר החדש היחיד באלבום - "אנשים בודדים", שיר שיצא גם כחלק ממופע 'אוהל' המפורסם.
בשנת 2000 הוציא אלבום בכורה בישראל, "לא לבד במדבר". שנה לאחר מכן הוציא ברג'ס את האלבום "בנה מלכותו", ומאוחר יותר את האלבום "מלך" שיצא בשנת 2004. בהמשך הוציא ברג'ס את האלבום "LOOK AT IT NOW" שהיה למעשה חידוש של שירים ישנים שלו שהוא שינה את מילותיהם למילים כשרות. הוא הוציא גם סדרת אלבומים עם הזמר והיוצר תור מרקי שהלחין את פרק קי"ט בתהילים.
ב-14 בספטמבר 2019 הוציא סינגל משותף בשם "The Way It Is" עם עמירן דביר. אותו כתב, הלחין וגם הפיק מוזיקלית.
מעבר לפעילותו כמוזיקאי, ברג'ס החזיק בישראל אולפן הפקות, יונייטד סטודיו, שעסק בעיקר במוזיקה חסידית.
נפטר ב-13 ביוני 2021.
דיסקוגרפיה

ברג'ס היה מעורב כמלחין, מעבד ומפיק בהקלטת כ–500 שירים, שחלקם הגיעו לצמרת מצעדי הפזמונים ברחבי העולם. בין האלבומים הבולטים שעיבד והפיק בעולם היו:
Tomorrow – Tomorrow – 1968
Riff Raff – Original Man – 1972
Rare Bird – Rare Bird 1972
East of Eden – Sin City Girls – 1973
Clive Westlake – Turn Your Light On Me – 1973
Arthur Conley – Another Time, I Got You Babe -1974
Davic McWilliams – Livin's Just a State of Mind – 1974
Zzebra – Zzebra – 1974, Panic – 1975
Lenny Henry – Sweet Soul Dream, Never the Same as Yesterday - 1976
Vincent Price – The Monster Mash, The Bard's Own Recipe – 1977
Ken Burgess – Somewhere to Belong (solo album) – 1979
Classical Mechanics – featuring Ken Burgess, Tommy Air, Liam Genockey and Alan Marshall - 1979.
Ange – Moteur! – 1981
Alain Bashung – Pizza – 1981
Navah Baruchin – Navah – 1982
אלבומים שהוציא בישראל:
לא לבד במדבר (2000)
בנה מלכותו (2001)
קן ברג'ס (2005)
המקום (2010)
הערות שוליים

1 2 3   עופר אדרת, מאבי רוד לגבעת שמואל: המוסיקאי החרדי שהלהיב את ג'ון לנון, באתר הארץ, 19 ביוני 2021
1 2  יואב פרידמן, קן תפילותיו, באתר ynet, 3 בספטמבר 2008
↑  אלי דנון, הולך לנאוה!, מעריב, 3 בדצמבר 1980
↑  יעקב בר-און, ברוכין הבאים, באתר ynet, 13 בנובמבר 2002
1 2 3  זאב בירנברג, קפה אצל ברטה, בהשגחת הבד"ץ, חדשות, 29 בספטמבר 1991
↑  טלי פרקש, מזמור לדוד: מה לנון היה אומר על זה?, באתר ynet, 22 בפברואר 2015
| --- | --- |
בקרת זהויות :  NLI: 987007299623805171  ISNI: 0000 0000 7007 8277  MusicBrainz: 3b0a62c2-2a4f-43b0-a9d5-39205ad0b6c1  VIAF: 97492649   WorldCat (עם VIAF): 97492649
פיאנארנצוה

| --- | --- |
סמל פיאנארנצוהסמל פיאנארנצוה
החלק הגבוהה בעיר
החלק הגבוהה בעיר
 מדינה:  מדגסקר מדגסקר
 מחוז:  פיאנארנצוה
 נפה:  הוט מציאטרה
 תאריך ייסוד:  1830 
 שטח:  86.05 קמ"ר
 גובה:  1,200 מטרים
 אוכלוסייה:  ‏
  ‑ בעיר:  144,225 (2001)
 קואורדינטות:  21°27′08″S 47°05′20″E﻿ / ﻿21.4522222222°S 47.08888888°E﻿ / -21.4522222222; 47.08888888
 אזור זמן:  UTC +3
  מפת מיקום  מפה מפורטת   (למפת מדגסקר מוגדלת) אנטננריבו אנצירננה טומאסינה מאהאז'אנגה טוליארה אנטסיראבה מיוט (צרפת)  קומורו מצר מוזמביק  האוקיינוס ההודי פיאנארנצוה(למפת מדגסקר רגילה) אנטננריבו אנצירננה טומאסינה מאהאז'אנגה טוליארה אנטסיראבה מיוט (צרפת)  קומורו מצר מוזמביק  האוקיינוס ההודי פיאנארנצוה  he tabBackground:;tabBorder:#aaa;defaultTab:0;
 
פיאנארנצוה (במלגשית: Fianarantsoa) היא עיר בדרום מזרח מדגסקר, בירת מחוז פיאנארנצוה. העיר נמצאת על רמה בגובה 1,200 מטר מעל גובה פני הים ומקושרת במסילת ברזל לעיר מאנאקארה שלחופי האוקיינוס ההודי.
העיר נבנתה בתחילת המאה ה-19 ושימשה כבירת ממלכת בטסילאו. משמעות שם העיר במלגשית הוא "חינוך טוב", ושמה ניתן לה בשל המרכזים התרבותיים שבה, שהופכים אותה למרכז התרבותי והאינטלקטואלי העיקרי של מדגסקר. העיר היא מקום מושבן של קתדרלות פרוטסטנטיות ולותריות ושל הארכיבישוף הקתולי של פיאנארנצוה.
העיר נחשבת לעיר היין של מדגסקר בשל הכרמים הרבים שבסביבותיה. העיר גם ידועה בייצור אורז, טבק, קפה ושמן.
באוקטובר 1942 הייתה העיר מקום מושבו של המושל הצרפתי מטעם וישי, לאחר שכוחות בעלות הברית כבשו את בירת מדגסקר. העיר נכבשה ב-30 באוקטובר 1942 על ידי בעלות הברית.
הערות שוליים

↑  נכבשה עוד עיר חשובה בדרום מדגסקר, דבר, 1 בנובמבר 1942
| --- | --- |
בקרת זהויות :  NLI: 987007559612505171  GND: 7696482-6  LCCN: n81119740  SUDOC: 028036190  VIAF: 165456346   WorldCat (עם VIAF): 165456346 
ערך זה הוא קצרמרבנושא יישובים באפריקה. אתם מוזמנים לתרום לוויקיפדיה ו.